b'\n_START_ARTICLE_\nWilfred White (hokejist)\n_START_SECTION_\nKariera\n_START_PARAGRAPH_\nWhite je kariero za\xc4\x8del v ligi Ontario Hockey Association \xc5\xbee pri 17 letih. V sezoni 1923/24 je igral za mo\xc5\xa1tvo Pittsburgh Yellow Jackets v ligi United States Amateur Hockey Association. Po dveh sezonah v Pittsburghu je okrepil NHL mo\xc5\xa1tvo Pittsburgh Pirates, v katerem je prebil 5 od svojih 7 sezon v ligi NHL. V sezoni 1928/29 je na 15 tekmah zaigral za New York Americanse in se nato k Piratesom vrnil \xc5\xbee naslednjo sezono, v kateri pa je igral tudi za Can-Am mo\xc5\xa1tvo New Haven Eagles._NEWLINE_V mo\xc5\xa1tvu Piratesov je ostal tudi po selitvi v Filadelfijo in zanj zaigral pod novim imenom Philadelphia Quakers. Sezona 1930/31 je bila zanj zadnja v ligi NHL, saj je klub po koncu sezone razpadel, sam pa je \xc5\xbee sredi sezone prestopil v IHL mo\xc5\xa1tvo Pittsburgh Yellow Jackets, za katerega je igral dve sezoni. Kariero je kon\xc4\x8dal leta 1932.'